CELEX: 62013CN0190
Language: lv
Date: 2013-04-15 00:00:00
Title: Lieta C-190/13: Lūgums sniegt prejudiciālu nolēmumu, ko 2013. gada 15. aprīlī iesniedza Juzgado de lo Social de Barcelona (Spānija) — Antonio Márquez Samohano/Universitat Pompeu Fabra

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 189/4
            
         Lūgums sniegt prejudiciālu nolēmumu, ko 2013. gada 15. aprīlī iesniedza Juzgado de lo Social de Barcelona (Spānija) — Antonio Márquez Samohano/Universitat Pompeu Fabra
   
   (Lieta C-190/13)
   2013/C 189/08
   Tiesvedības valoda — spāņu
   
      Iesniedzējtiesa
   
   
      Juzgado de lo Social de Barcelona
   
   
      Lietas dalībnieki pamata procesā
   
   
      Prasītājs: Antonio Márquez Samohano
   
   
      Atbildētāja: Universitat Pompeu Fabra
   
   
      Prejudiciālie jautājumi
   
   
               1)
            
            
               Vai Padomes 1999. gada 28. jūnija Direktīvas 1999/70/EK (1) pielikumā ietvertā Pamatnolīguma par darbu uz noteiktu laiku 5. klauzula ir jāinterpretē tādējādi, ka tai ir pretrunā tāda valsts tiesību norma kā 2001. gada 21. decembra Konstitutīvā likuma 6/2001 par universitātēm 48. un 53. pants, kurā nav noteikts ierobežojums laikā secīgiem darba līgumiem, ja valsts tiesībās nepastāv pasākumi, kas ļautu novērst secīgu uz noteiktu laiku noslēgtu darba līgumu ļaunprātīgu izmantošanu attiecībā uz universitāšu pasniedzējiem?
            
         
               2)
            
            
               Vai Direktīvas 1999/70/EK pielikumā ietvertā Pamatnolīguma 3. klauzulā definētais jēdziens “pastāvīgais darba ņēmējs” ir jāinterpretē tādējādi, ka šai definīcijai ir pretrunā tāda tiesību norma kā Darba likuma piecpadsmitā papildnoteikuma 1. punkta otrā daļa, kurā paredzēts, ka viņa līgumu var izbeigt, ja līgumslēdzēja iestāde uzsāk viņa aizņemtās amata vietas aizpildīšanas procedūru?
            
         
               3)
            
            
               Ņemot vērā to, ka valsts tiesību aktos paredzētais atbilstošais pasākums, kura mērķis ir novērst un sodīt uz noteiktu laiku noslēgtu līgumu ļaunprātīgu izmantošanu privātajā sektorā, ir darba ņēmēju, kurus atzīst par pastāvīgajiem darba ņēmējiem, tiesības saņemt kompensāciju, ja līguma izbeigšanas iemesls nav saistīts ar attiecīgo personu, bet valsts sektorā nav neviena līdzvērtīga pasākuma, vai Direktīvas 1999/70/EK pielikumā ietvertā Pamatnolīguma 5. klauzulas izpratnē par atbilstošu ir uzskatāms pasākums, ar kuru pastāvīgajiem darba ņēmējiem valsts pārvaldes sektorā tiek atzītas tādas pašas tiesības saņemt likumā paredzēto kompensāciju kā pastāvīgajiem darba ņēmējiem privātajā sektorā?
            
         
      (1)  OV L 175, 43. lpp.